Diari Oficial de la Generalitat Valenciana


Sumari del DOGV 5123, del 27-10-2005 (2005/11366)

RESOLUCIÓ de 8 d'octubre de 2004, del conseller de Territori i Habitatge, per la qual s'informa favorablement la modificació puntual número 13 del Pla General Municipal de Villena, a l'efecte del que disposa l'article 55.6 de la LRAU i s'aprova definitivament la modificació puntual número 13 del Pla General Municipal de Villena (Alacant).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5123

Data del DOGV
:   27-10-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11666


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 8 d'octubre de 2004, del conseller de Territori i Habitatge, per la qual s'informa favorablement la modificació puntual número 13 del Pla General Municipal de Villena, a l'efecte del que disposa l'article 55.6 de la LRAU i s'aprova definitivament la modificació puntual número 13 del Pla General Municipal de Villena (Alacant). [2005/M11338]  
Vist l'expedient de referència relatiu a la modificació puntual número 13 del Pla General d'Ordenació Urbana del municipi de Villena (Alacant), i de conformitat amb els següents,  
Antecedents de fet  
1. L'assumpte de referència es va sotmetre a informació pública durant un mes per mitjà de Decret de l'Alcaldia del dia 26 de desembre de 2003, i es publica l'anunci en el Diari Oficial de la Generalitat Valenciana número 4.666 de 9 de gener de 2004 i en el diari Información, els dies 31 de desembre de 2003 i 1 de gener de 2004; durant el pertinent període d'exposició pública no es van presentar al·legacions i l'Ajuntament en Ple va aprovar provisionalment el projecte el 26 de febrer de 2004 per unanimitat.  
Aquest expedient el tramita l'Ajuntament en contestació a les deficiències comunicades el 23 de setembre de 2003 a l'expedient d'homologació i pla parcial sector la Solana.  
El 7 de juliol de 2004, l'Ajuntament remet el certificat de l'exposició pública de l'estudi d'impacte ambiental de la modificació puntual número 13, acordat per Decret de l'Alcaldia de 10 de maig de 2004, per mitjà d'anuncis inserits en el Diari Oficial de la Generalitat Valenciana número 4.762 de 27 de maig de 2004 i en el diari Información de 14 de maig de 2004; sense que en el període de 30 dies hàbils d'exposició s'haja presentat reclamació, al·legació i cap observació.  
2. La documentació està integrada per memòria informativa i justificativa i plànols.  
3. Consten en l'expedient els següents pronunciaments de les entitats i administracions les competències i béns demanials dels quals puguen resultar afectats:  
Conselleria de Territori i Habitatge, abans Conselleria de Medi Ambient.  
. Direcció General de Planificació i Gestió del Medi, el 21 de maig de 2003, dicta declaració d'impacte ambiental acceptable, a l'efecte ambiental i sense perjudici de la prèvia obtenció de les autoritzacions sectorials que se li apliquen, sempre que es desenvolupe d'acord amb el que establix la documentació presentada i amb els 14 condicionants establits en l'apartat dos, referits al compliment de la Llei d'aigües i LOT en relació amb les afeccions del riu Vinalopó, a la conformitat amb la Llei de Patrimoni, a la possible afecció del PATRICOVA, a la suficiència de subministrament hídric, a la ubicació de la depuradora i les condicions d'abocament, tractament dels residus, soterrament o desviació de la línia elèctrica, característiques de la vegetació que s'ha de plantar i condicions addicionals al Programa de vigilància ambiental sobre el tipus de control i periodicitat.  
Amb data 7 d'abril de 2004 se sol·licita a aquest organisme la conformitat a la documentació remesa per l'Ajuntament al març de 2004.  
Si ens basem en aquesta última documentació, el director general de Gestió del Medi Natural, dicta una resolució acceptable, el 27 d'abril de 2004, amb una sèrie d'observacions a què ens remetem a fi de la brevetat del present acord.  
. Direcció General de Planificació i Ordenació del Territori, Servei d'Ordenació Territorial, de 19 de març de 2004, informe favorable a què ens remetem.  
«D'acord amb la cartografia del PATRICOVA, no hi ha risc d'inundació per desbordament de llit en tota l'extensió del sector.  
«Vist el pla de zonificació i usos remés, quant a les condicions d'ús del sòl juntament amb els llits ha de complir-se el que ha establit en:  
L'article 30 de la Normativa del PATRICOVA . «L'ordenació detallada dels sòls urbanitzable confrontants amb els llits ha de disposar terrenys destinats a espais lliures i zones verdes públiques junt amb el domini hidràulic o llit, en cas de no estar aquell definit, i al llarg de tota la seua extensió. Els mencionats espais lliures i zones verdes han de complir les condicions dimensionals exigides per als jardins per la legislació urbanística aplicable. En cap cas es podran computar com a zona verda els terrenys ocupats pel llit».   
L'article 6 del Text Refós de la Llei d'Aigües respecte a la zona de servitud i policia de llits.   
L'article 69 de la LOT de la Comunitat Valenciana que establix la delimitació d'una zona de 20 m respecte al llit, prohibida per a l'edificació.  
Us advertim, respecte a aquest últim apartat, de la ubicació en la UE número 3 de dos edificis dins de la zona de protecció de llits»  
. Conselleria d'Infraestructures i Transports, abans d'Obres Públiques, Urbanisme i Transports:  
. Oficina del Pla de Carreteres, de la Direcció General d'Obres Públiques, de 25 de febrer de 2003, favorable, «sempre que el sector finance i execute la rotonda sobre la carretera CV-799 que presentarà l'oportú projecte de construcció al Servei Territorial de Carreteres a Alacant per a la seua aprovació abans de la seua execució.»  
Se'ls ha donat trasllat de la nova documentació el 7 d'abril de 2004, sense que conste contestació, i ha transcorregut el termini legalment establit per a l'emissió de l'informe.  
. VIARSA, Aigües i Serveis Urbans, SL, de 21 de març de 2003, sobre «la sol·licitud de l'existència de garanties de recursos hídrics» informa que els cabals punta i mitjà diari «poden ser àmpliament subministrades per les actuals instal·lacions de producció sempre que es tinguen unes infraestructures adequades de portada al polígon.»  
. Consta la sol·licitud d'informe la Confederació Hidrogràfica del Xúquer del Ministeri de Medi Ambient, amb registre d'entrada de 27 de gener de 2003, que ha d'informar sobre la suficiència de recursos hídrics per a abastir al sector i sobre l'afecció al llit del riu Vinalopó. El 8 d'abril de 2004 s'ha donat trasllat a aquest organisme de la nova documentació, i ha transcorregut el termini legalment establit per a la seua emissió. Igualment consta petició d'informe la Divisió de Recursos Hidràulics de la Direcció General d'Obres Públiques de COPUT (hui Infraestructures i Transport) amb registre d'entrada el 17 d'abril de 2003, traslladant de la nova documentació el 13 d'abril de 2004, i ha transcorregut el termini legalment establit per a la seua emissió.  
4. La Comissió Territorial d'Urbanisme d'Alacant, en sessió de data 27 de juliol de 2004, va acordar informar favorablement sobre la modificació puntual número 13 del Pla General Municipal de Villena, i proposa al conseller de Territori i Habitatge la seua aprovació definitiva.  
Fonaments de dret  
1. La tramitació ha sigut conforme al que establix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant LRAU) i l'article 174 del Reglament de Planejament de la Comunitat Valenciana (RPCV), aprovat per Decret 201/1998, de 15 de desembre de 1998, del Govern Valencià.  
En coherència amb la Resolució del director general de Gestió del Medi Natural, de 27 d'abril de 2004, l'Ajuntament ha aportat certificat sobre el resultat de la informació pública realitzada en el qual consta que no s'han presentat al·legacions.  
2. La documentació s'estima completa, a l'efecte del compliment de l'article 27 de la LRAU i concordants del RPCV.  
3. L'objecte de l'expedient és el canvi d'ús residencial a industrial a sòl urbanitzable no programat àrea B, on hi ha indústries instal·lades, per a això es delimita un sector de 135.461'84 m² per al qual es fixa un índex d'edificabilitat bruta, IEB, de 0'68 m²/m² semblant al previst en el Pla general per als sectors industrials.   
L'àmbit limita amb la carretera de Villena a Biar (CV-799) de la Conselleria d'Infraestructures i Transport, amb el llit del riu Vinalopó i amb la resta del sòl urbanitzable no programat àrea B, que manté l'ús residencial.  
L'article 2.3.8 de la normativa del Pla General que fixa les condicions per al desenvolupament d'aquest sòl qualificava l'ús industrial com a incompatible. La proposta aporta justificació del canvi d'ús, indicant els motius de la seua qualificació per a ús residencial i la viabilitat de canvi a ús industrial i de la previsió de fer el Pla General per a la revisió de les seues determinacions, que indicava l'existència de diverses edificacions amb activitat industrial.  
L'Ajuntament realitza el 1997 consulta sobre el possible canvi de classificació de sòl, en la qual el punt tercer està referit a aquest àmbit; consulta que va ser resposta per acord de Comissió Informativa d'Urbanisme de 23 de maig de 1997, en el sentit següent:  
«En el cas que el Pla General vigent no cobrisca les necessitats actuals de sòl industrial o terciari existent al municipi, l'Ajuntament ha d'estudiar aquestes demandes i les possibles a més llarg termini i proposar la ubicació adequada de nous polígons industrials o terciaris. Aquestes àrees es reclassificarien i requalificarien per mitjà d'una modificació o revisió del pla general com a sòls urbanitzables industrials. Entre eixes noves àrees proposades podria delimitar-se una que englobara l'ús de desballestament que desitja ampliar-se.»  
4. Les determinacions contingudes en el present expedient es consideren correctes, des del punt de vista de les exigències de política urbanística i territorial de la Generalitat, com es recull en l'article 40 de la LRAU.  
El document tècnic indica l'existència de diverses construccions d'ús industrial en activitat, que condicionen l'ordenació ja que la proposta no pretén la seua eradicació sinó possibilitar el manteniment de les activitats i la seua regularització a la legislació sectorial i urbanística vigent.  
5. D'acord amb l'article 55.6 de la LRAU, la modificació de planejament que legalitza actuacions urbanístiques irregulars exigix amb un informe previ favorable del Consell Superior d'Urbanisme. La disposició transitòria novena d'eixa mateixa llei disposa que fins que es constituïsca el Consell Superior d'Urbanisme, l'exercici de les seues funcions correspondrà al conseller competent en matèria d'Urbanisme, amb un informe previ de les comissions territorials d'Urbanisme.  
Vistos els preceptes legals citats i la resta de disposicions de general i de pertinent aplicació, de conformitat amb l'acord de la Comissió Territorial d'Urbanisme d'Alacant, resolc:  
Primer  
Informar favorablement sobre la modificació puntual número 13 del Pla General Municipal de Villena, a l'efecte del que disposa l'article 55.6 de la LRAU.  
Segon  
Aprovar definitivament la modificació puntual número 13 del Pla General Municipal de Villena (Alacant).  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes, davant del conseller de Territori i Habitatge, o bé recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquest, de conformitat amb el que preveu l'article 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'Òrgans Urbanístics de la Generalitat, i articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.  
València, 8 d'octubre de 2004.. El conseller de Territori i Habitatge: Rafael Blasco Castany.